



											-P R I J E D L O G -

Na temelju članka 17. stavka 1. Zakona o sustavu civilne zaštite ("Narodne novine", broj: 82/15, 118/18, 31/20, 20/21 i 114/22), članka 35. točke 2. Zakona o lokalnoj i područnoj (regionalnoj) samoupravi ("Narodne novine", broj: 33/01, 60/01, 129/05, 109/07, 125/08, 36/09, 150/11, 144/12, 19/13 – pročišćeni tekst, 137/15, 123/17, 98/19 i 144/20) i članka 39. Statuta Grada Dubrovnika ("Službeni glasnik Grada Dubrovnika", broj: 2/21), Gradsko vijeće Grada Dubrovnika na ___ sjednici, održanoj _______________, donijelo je
ANALIZU STANJA SUSTAVA CIVILNE ZAŠTITE 
NA PODRUČJU GRADA DUBROVNIKA ZA 2026. GODINU
I. UVOD
Civilna zaštita je sustav organiziranja sudionika, operativnih snaga i građana za ostvarivanje zaštite i spašavanja ljudi, životinja, materijalnih i kulturnih dobara i okoliša u velikim nesrećama i katastrofama i otklanjanja posljedica terorizma i ratnih razaranja.
Grad Dubrovnik obavezan je organizirati poslove iz svog samoupravnog djelokruga koji se odnose na planiranje, razvoj, učinkovito funkcioniranje i financiranje sustava civilne zaštite.
Člankom 17. stavak 1. Zakona o sustavu civilne zaštite ("Narodne Novine", broj: 82/15, 118/18, 31/20, 20/21 i 114/22 u daljnjem tekstu Zakon) definirano je da predstavničko tijelo na prijedlog izvršnog tijela jedinica lokalne i područne (regionalne) samouprave u postupku donošenja proračuna razmatra i usvaja godišnju Analizu stanja sustava civilne zaštite i Godišnji plan razvoja sustava civilne zaštite s financijskim učincima za trogodišnje razdoblje.

II. SUSTAV CIVILNE ZAŠTITE GRADA DUBROVNIKA
Sustav civilne zaštite na području Grada Dubrovnika u analiziranom razdoblju, sukladno odredbama Zakona temelji se na sljedećim aktima:
· Procjeni rizika od velikih nesreća za područje Grada Dubrovnika, 
· Planu djelovanja civilne zaštite Grada Dubrovnika,
· Smjernicama  za organizaciju i razvoj sustava civilne zaštite na području Grada Dubrovnika  za razdoblje od 2024.-2027.,
· Godišnjem planu razvoja sustava civilne zaštite na području Grada Dubrovnika s  financijskim učincima  za trogodišnje razdoblje za 2026. godinu,
· Planu vježbi civilne zaštite na području Grada Dubrovnika za 2026. godinu,
· Programu javnih potreba za obavljanje djelatnosti Hrvatske gorske službe spašavanja Stanice Dubrovnik za 2026. godinu,
· Odluci o određivanju pravnih osoba od interesa za sustav civilne zaštite na području Grada Dubrovnika,
· Planu operativne provedbe Programa aktivnosti u provedbi posebnih mjera zaštite od požara    od interesa za RH u 2026. godini na području Grada Dubrovnika,
· Planu aktivnog uključenja svih subjekata zaštite od požara na području Grada Dubrovnika za 2026. 
godinu,
· Odluci o osnivanju Stožera civilne zaštite Grada Dubrovnika,
· Poslovniku o radu Stožera civilne zaštite Grada Dubrovnika,
· Odluci o određivanju pravnih osoba od interesa za sustav civilne zaštite na području Grada Dubrovnika,
· Odluci o imenovanju povjerenika i zamjenika povjerenika civilne zaštite,




Operativne snage sustava civilne zaštite Grada Dubrovnika su sljedeće:
· Stožer civilne zaštite Grada  Dubrovnika,
· [bookmark: _Hlk149035248]Operativne snage vatrogastva - JVP „Dubrovački vatrogasci“ i Vatrogasna zajednica Grada Dubrovnika,
· [bookmark: _Hlk149038715]Operativne snage Hrvatskog Crvenog križa - Gradsko društvo Crvenog križa Dubrovnik,
· Operativne snage Hrvatske gorske službe spašavanja - Stanica Dubrovnik,
· Pravne osobe od interesa za sustav civilne zaštite na području Grada Dubrovnika,
· Postrojbe civilne zaštite opće namjene Grada Dubrovnika,
· Povjerenici i zamjenici povjerenika civilne zaštite Grada Dubrovnika.
 

III. ZADAĆE I AKTIVNOSTI PROVEDENE TIJEKOM 2026. GODINE

1. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Organizacija tematskih sjednica stožera civilne zaštite (provedba zadaća koje proizlaze iz Programa aktivnosti u provedbi posebnih mjera zaštite od požara od interesa za Republike Hrvatske, pripreme za turističku sezonu, pripreme za nepovoljne vremenske uvjete).
Nositelj izvršenja: Upravni odjel za poslove Gradonačelnika 
Suradnici: Ministarstvo unutarnjih poslova, Područna služba civilne zaštite Dubrovnik
Rok izvršenja: u zadanim rokovima u 2026. godini. 
Zaključak: zadani cilj je ispunjen jer su se tijekom 2026. godine održale sjednice stožera civilne zaštite na temu pripreme za požarnu sezonu (24.03.2026.), turističku sezonu (18.05.2026.)  te sjednica s ciljem pripreme za nepovoljne vremenske uvjete. Također je načelnik stožera civilne zaštite Grada Dubrovnika, u veljači,  organizirao i održao radni sastanak sa predsjednicima vijeća gradskih kotareva Grada Dubrovnika s ciljem njihova  upoznavanja sa sustavom civilne zaštite općenito (zakonskim propisima, ustrojem) te pravima i obvezama povjerenika i zamjenika povjerenika civilne zaštite Grada Dubrovnika. Ujedno je u listopadu održana sjednica stožera civilne zaštite na temu pripreme i provedbi vježbi civilne zaštite, razmatranja potreba operativnih snaga sustava civilne zaštite s ciljem planiranja nabave opreme  u 2027. godini.


2. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25)
· Izraditi i donijeti Plan vježbi za 2027. godinu, a temeljem članka 17. stavak 3. podstavak 1. Zakona o sustavu civilne zaštite ("Narodne novine", broj: 82/15, 118/18, 31/20, 20/21 i 114/22).
Nositelj izvršenja: Gradonačelnik, Upravni odjel za poslove Gradonačelnika
Rok izvršenja: sukladno zahtjevu nadležne Područne službe civilne zaštite Dubrovnik.
Zaključak: Zadani cilj je ispunjen jer je donesen Plan vježbi civilne zaštite Grada Dubrovnika za 2027. godinu („Službeni glasnik Grada Dubrovnika“, broj:16/26).
3. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Sudjelovanje članova Stožera civilne zaštite i ostalih operativnih snaga sustava civilne zaštite Grada u pripremi i realizaciji vježbi prema Planu vježbi civilne zaštite za 2026. godinu.
Nositelj izvršenja: Gradonačelnik, Upravni odjel za poslove Gradonačelnika
Suradnici: operativne snage sustava civilne zaštite Grada Dubrovnika, Ministarstvo unutarnjih poslova, Ravnateljstvo civilne zaštite, Područna služba civilne zaštite Dubrovnik
Rok izvršenja: IV. kvartal 2026. godine.
Zaključak: zadani cilj ispunjen jer  su se održale dvije vježbe civilne zaštite Grada Dubrovnika prema Planu vježbi civilne zaštite Grada Dubrovnika za 2026. godinu, odnosno izmjenama i dopunama Plana vježbi civilne zaštite za 2026. Jedna se vježba civilne zaštite pripremila, organizirala i provela   u  suradnji sa Nastavnim nacionalnim središtem civilne zaštite, Područnom službom za osposobljavanje Divulje, Područnom službom civilne zaštite Dubrovnik, s ciljem uvježbavanja operativnih snaga sustava civilne zaštite Grada Dubrovnika za postupanje s osobama s invaliditetom u izvanrednim situacijama. Dok se druga  stožerno-zapovjedna vježba civilne zaštite pripremila, organizirala i provela  u suradnji sa Dubrovačko-neretvanskom županijom, te Igorom Milićem,  v. pred., mag. ing. admin. chris na Veleučilištu Velika Gorica, a s naglaskom na postupanje članova Stožera civilne zaštite u slučaju požara otvorenog prostora.


4. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Ažurirati Procjenu rizika od velikih nesreća i Plan djelovanja civilne zaštite.
Nositelj izvršenja: Upravni odjel za poslove Gradonačelnika
Suradnici: Ministarstvo unutarnjih poslova, Područna služba civilne zaštite Dubrovnik
Rok izvršenja: kontinuirano tijekom 2026. godine.
Zaključak: zadani cilj je ispunjen jer su se tijekom 2026. godine sukladno važećim zakonskim propisima vršila ažuriranja Procjene rizika od velikih nesreća i Plana djelovanja civilne zaštite Grada Dubrovnika.

5. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Ažurirati evidencije o pravnim osobama od interesa za sustav civilne zaštite Grada Dubrovnika (operativne planove) imenovanih Odlukom o određivanju pravnih osoba od interesa za sustav civilne zaštite za Grad temeljem Procjene rizika od velikih nesreća i Plana djelovanja civilne zaštite.
Nositelj izvršenja: Upravni odjel za poslove Gradonačelnika
Suradnici: Pravne osobe od interesa za sustav civilne zaštite
Rok izvršenja: kontinuirano tijekom 2026. godine.
Zaključak: zadani cilj je ispunjen jer je donesena nova Odluka o određivanju pravnih osoba od interesa za sustav civilne zaštite („Službeni glasnik Grada Dubrovnika“, broj 10/26), te su izvršena potrebna ažuriranja kako osnovnih podataka o pravnim osobama tako i o materijalno-tehničkim sredstvima kojima raspolažu, sukladno tome su  izrađeni novi operativni planovi pravnih osoba.

6. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Izvršiti osposobljavanje povjerenika i zamjenika povjerenika civilne zaštite te pripadnika postrojbi civilne zaštite opće namjene u suradnji sa Područnom službom civilne zaštite Dubrovnik prema Programu osposobljavanja Ravnateljstva civilne zaštite.
Nositelj izvršenja: Upravni odjel za poslove Gradonačelnika
Suradnici: Ministarstvo obrane, Ministarstvo unutarnjih poslova, Područna služba civilne zaštite    
Dubrovnik.
Zaključak: u studenom 2026. godine za povjerenike i zamjenike povjerenika civilne zaštite  organizirano  
osposobljavanje o postupanju s osobama s invaliditetom u velikim nesrećama ili katastrofama 
kojeg provodi Nastavno nacionalno središte civilne zaštite, Područna služba za osposobljavanje Divulje.

7. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Ažurirati evidencije pripadnika operativnih snaga sustava civilne zaštite Grada Dubrovnika.
Nositelj izvršenja: Upravni odjel za poslove Gradonačelnika
Suradnici: pripadnici operativnih snaga sustava civilne zaštite  
Rok izvršenja: kontinuirano tijekom 2026. godine.
Zaključak: zadani cilj je ispunjen jer su se sukladno potrebama/izmjenama vršila ažuriranja evidencije operativnih snaga sustava civilne zaštite Grada Dubrovnika. Stoga su nakon donošenja nove Odluke o određivanju pravnih osoba od interesa za sustav civilne zaštite izvršena potrebna ažuriranja o pravnim osobama; dok su u III. kvartalu  izvršena ažuriranja podataka o povjerenicima i zamjenicima povjerenika civilne zaštite. 

8. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Izvršiti opremanje operativnih snaga sustava civilne zaštite Grada Dubrovnika sukladno predviđenim financijskim sredstvima
Nositelj izvršenja: Upravni odjel za poslove Gradonačelnika
Suradnici: operativne snage sustava civilne zaštite
Rok izvršenja: kontinuirano tijekom 2026. godine.
Zaključak: Opremanje operativnih snaga sustava civilne zaštite je izvršeno sukladno prepoznatim rizicima u Procjeni rizika od velikih nesreća i mjerama civilne zaštite navedenim u Planu djelovanja civilne zaštite (nabavljena  suha odjela za potrebe spašavanja na vodi, mobilne barijere za obranu od poplava). 

9. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):
· Osigurati sredstva za financiranje, opremanje, pozivanje, raspoređivanje, popunu, osposobljavanje, uvježbavanje, aktiviranje, mobiliziranje i djelovanje operativnih snaga sustava civilne zaštite sukladno Smjernicama za organizaciju i razvoj sustava civilne zaštite i Godišnjem planu razvoja sustava civilne zaštite
Nositelj izvršenja: Gradsko vijeće
Suradnici: Operativne snage sustava civilne zaštite
Rok izvršenja: kod donošenja proračuna
Zaključak: zadani cilj je ispunjen jer su osigurana financijska sredstva proračunom za 2026. godinu kako slijedi: za sustav civilne zaštite (uključujući HGSS – Stanicu Dubrovnik) 413.180,00EUR, za vatrogastvo 5.905.000,00EUR i za Gradsko društvo Crvenog križa Dubrovnik 226.900,00 EUR,

10. Cilj postavljen Smjernicama i Godišnjim planom razvoja sustava Civilne zaštite ("Službeni glasnik Grada Dubrovnika", broj: 21/23 i 22/25):

· Osigurati, za slučaj nezgode, povjerenike, zamjenike povjerenika civilne zaštite i pripadnike   postrojbe civilne zaštite opće namjene
Nositelj izvršenja: Upravni odjel za poslove Gradonačelnika
Suradnici: Osiguravajuća kuća
Rok izvršenja: po isteku police osiguranja za prethodno razdoblje
Zaključak: zadani cilj je ispunjen jer je u kolovozu sklopljena nova polica osiguranja na godinu dana.

11. Cilj postavljen Smjernicama i Godišnjim planom razvoja sustava  Civilne zaštite (Službeni glasnik Grada Dubrovnika 21/23 i 22/25):
· Izraditi Analizu stanja sustava civilne zaštite za 2026. i Godišnji plan razvoja sustava civilne zaštite s financijskim učincima za trogodišnje razdoblje
Nositelj izvršenja: Gradonačelnik i Upravni odjel za poslove Gradonačelnika
Suradnici: Ministarstvo unutarnjih poslova, Područna služba civilne zaštite Dubrovnik
Rok izvršenja: listopad-prosinac 2026. godine pri izradi proračuna za 2027. godinu
Zaključak: zadani cilj je ispunjen jer su Analiza sustava civilne zaštite za 2026. i Godišnji plan razvoja sustava civilne zaštite s financijskim učincima za trogodišnje razdoblje izrađeni u zadanim rokovima.
Uz prethodno navedene aktivnosti provedene su i dodatne aktivnosti koje proizlaze iz  Plana pripravnosti i upravljanja rizicima za svjetsko dobro „Stari grad Dubrovnik“. Naime, izvršeno je preuređenje prostora na adresi Nikole Božidarevića 5 u povijesnoj jezgri Grada za potrebe skladištenja opreme za operativne snage sustava civilne zaštite. Ujedno su za potrebe povećanja mobilnosti žurnih službi u  gradskoj jezgri ( Široka ulica, Ulica od Puča -istočna i zapadna strana, te Luža – Crkva sv. Vlaha) statični kameni stupići prerađeni u mobilne kamene stupiće.
Dok je u listopadu u suradnji sa Područnom službom civilne zaštite Dubrovnik s ciljem obilježavanja Međunarodnog dana smanjenja rizika od katastrofa organizirana i provedena aktivnost pod nazivom „Vježba 4 koraka za otpornost kućanstva“ u kojoj su sudjelovali predstavnici sustava civilne zaštite Grada Dubrovnika i stanari stambene zgrade na području Gradskog kotara Montovjerna. 

IV. ZAKLJUČAK
Zakonom o sustavu civilne zaštite ("Narodne Novine", broj: 82/15, 118/18, 31/20, 20/21 i 114/22) uređuje se sustav i djelovanje civilne zaštite kao i obaveze jedinica lokalne i područne (regionalne) samouprave u sustavu civilne zaštite. Navedenim Zakonom dana je velika autonomnost JLP(R)S u izvršavanju poslova i zadaća iz područja sustava civilne zaštite iz kojeg proizlaze i sve veće obveze.
Izradom planskih dokumenata iz područja civilne zaštite Grad Dubrovnik redefinirao je operativne snage sustava civilne zaštite sukladno potrebama proizašlih iz Procjene rizika od velikih nesreća.
Ulaganje u operativne snage sustava civilne zaštite provodi se kontinuirano kako u kvalitativnom tako i u kvantitativnom smislu što rezultira i većom spremnošću snaga sustava civilne zaštite. Analizom sustava civilne zaštite na području preventive i na području reagiranja i rizika, koja je sastavni dio Procjene rizika od velikih nesreća Grada Dubrovnika, utvrđena je spremnost i dostatnost kapaciteta operativnih snaga sustava civilne zaštite Grada Dubrovnika koje u slučaju velike nesreće i katastrofe mogu u dovoljnoj mjeri samostalno i učinkovito reagirati na otklanjanju posljedica velikih nesreća i katastrofa.
Predsjednik Gradskog vijeća
mr. sc. Marko Potrebica
DOSTAVITI:
· Služba Gradskog vijeća, ovdje,
· Pismohrana



